रालेगण सिद्धि पहुंचे अन्ना, लोगों ने किया स्वागत  
अन्ना हजारे बीती देर रात अपने गांव महाराष्ट्र के रालेगण सिद्धि पहुंच गए। बुधवार शाम को 7 बजे उन्हे गुड़गांव के मेदांता अस्पताल से छुट्टी मिली।
अन्ना हजारे बीती देर रात अपने गांव महाराष्ट्र के रालेगण सिद्धि पहुंच गए। बुधवार शाम को 7 बजे उन्हे गुड़गांव के मेदांता अस्पताल से छुट्टी मिली। अनशन खत्म करने के बाद से वो मेदांता अस्पताल में भर्ती थे। अस्पताल से छुट्टी मिलने के बाद वो हवाई जहाज से पुणे आए। पुणे एयरपोर्ट पर उनके स्वागत के लिए सैकड़ों लोग मौजूद थे। यहां से उन्हें कड़ी सुरक्षा के बीच उनके गांव रालेगण सिद्धी ले जाया गया जहां उनका शानदार स्वागत किया गया। गांव आते ही वो सबसे पहले अपने मंदिर पहुंचे और मंदिर में पूजा अर्चना की। रालेगण सिद्धि आने से पहले अन्ना ने गांव को लोगों से फोन पर बात की और अपने स्वागत के लिए कोई खास इंतजाम न करने के लिए कहा था।